
UGOVOR O PRUŽANJU USLUGA ELEKTRONSKIH KOMUNIKACIJA ZA PRAVNA LICA

Zaključen dana _______________ u ​​​​​​​​​________________ između:

1. One Crna Gora DOO, Rimski trg 4, Podgorica, kao davalac usluga, koga zastupaju ___________________________________________________________ (u daljem tekstu: One) PIB 02242974, PDV registracioni broj 20/31-00099-0, s jedne strane 

i

2. ___________________________, iz  __________________adresa ___________________________, kao korisnik usluga, koga zastupa ________________________  (u daljem tekstu: Pretplatnik), s druge strane 

PIB:
PDV:
Kontakt osoba:                                                       
e-mail adresa:

Telefon:

Definicije

Pojedini izrazi upotrijebljeni u ovom Ugovoru imaju sljedeće značenje:

Krajnji korisnik – lice u radnom odnosu ili na drugi način povezano sa Pretplatnikom, koje se vodi u okviru poslovnog paketa  Pretplatnika.  

Razdvajanje računa je način podjele obaveze plaćanja računa u Zatvorenoj grupi korisnika, tj. između Pretplatnika i Krajnjeg korisnika.
SB – Pretplatnik i krajnji korisnik djelimično odgovorni za plaćanje računa

CR – Pretplatnik u cjelosti odgovoran za plaćanje računa

PR – krajnji korisnik u cjelosti odgovoran za plaćanje računa

Zahtjev za pretplatu je poseban pisani dokument koji sačinjava pretplatnik i koji sadrži spisak Krajnjih korisnika koji se nalaze u okviru poslovnog paketa i koji su uključeni u Zatvorenu grupu korisnika, odgovornost za plaćanje, brojeve na koje će se primjeniti Razdvajanje računa i tarifne pakete određene za svaki pretplatnički broj, potpisan svojeručno od strane Krajnjeg korisnika i Pretplatnika, uz pečat Pretplatnika. U Zahtjevu za pretplatu obavezno mora biti sadržan podatak o pojedinačnom limitu obaveze plaćanja Pretplatnika i svakog Krajnjeg korisnika, što Krajnji korisnik prihvata svojeručnim potpisom na Zahtjevu, a potvrđuje i garantuje Pretplatnik svojim potpisom i pečatom.
One je prethodno, u skladu sa članom 152 Zakona o elektronskim komunikacijama, za ovaj ugovor pribavio saglasnost Agencije za elektronske komunikacije, broj 0205-5450/27 od 27.11.2020. godine.

Član 1.
Predmet ovog Ugovora je zasnivanje pretplatničkog odnosa od strane Pretplatnika radi pristupa i korišćenja usluga javne mobilne elektronske komunikacione mreže One.
Pretplatnik će na osnovu ovog Ugovora koristiti elektronske komunikacione usluge kompanije One u tarifnom/im paketu/ima navedenim u Zahtjevu za pretplatu koji potpisuje Pretplatnik i Krajnji korisnik i time potvrđuju izbor tarifnog/ih paketa.
Član 2.
Svojim potpisom na ovom Ugovoru, Pretplatnik potvrđuje da je u ime krajnjih korisnika preuzeo SIM karticu/e navedenu/e u Zahtjevu za pretplatu. 
One se obavezuje da SIM kartice iz stava I ovog člana aktivira i omogući Pretplatniku korišćenje telekomunikacionih usluga iz izabranog tarifnog paketa, najkasnije u roku od osam dana počev od zaključenja ovog Ugovora, ukoliko postoje tehničke mogućnosti. 
Svi pojmovi u ovom ugovoru koji se odnose na SIM karticu podrazumijevaju karticu u materijalnom obliku i e-SIM karticu, na način koji je primjenjiv. Instalacija e-SIM kartice i pružanje usluge iz ovoga ugovora za e-SIM tehnologiju, moguća je samo ako korisnik posjeduje uređaj koji podržava e-SIM tehnologiju.
Član 3.
Na ugovorni odnos između kompanije One i Pretplatnika primjenjivaće se odredbe Zakona o elektronskim komunikacijama (Sl. List CG 40/13) i Opštih uslova kompanije One. Uz ugovor Pretplatniku je uručen cjenovnik za izabrani tarifni paket i obavještnje o načinu tarifiranja. 
Sa sadržinom Opštih uslova, važećim cijenama, tarifama, pregledom usluga održavanja, troškovima održavanja i drugim informacijama od značaja za vršenje prava i obaveza iz ovog Ugovora Pretplatnik i Krajnji korisnici mogu se upoznati na internet stranici kompanije One www.1.me,  kao i pozivom korisničkog servisa na broj 1700. Opšti uslovi i cjenovnik biće dostupni svim Pretplatnicima bez naknade u One poslovnicama.
U slučaju izmjena ugovorenih uslova, One će preko navedene internet stranice, pisanim obavještenjem uz račun i putem slanja SMS-a kada je to moguće, obavijestiti Pretplatnika najkasnije 30 dana prije nastupanja izmjena uslova. Ukoliko se radi o promjenama uslova koje pogoršavaju ugovorni položaj Pretplatnika u odnosu na ugovorene uslove i cijene, Pretplatnik ima pravo da u roku od 30 dana koji prethodi stupanju na snagu planiranih izmjena, raskine ovaj Ugovor, bez obaveze plaćanja kompaniji One naknade navedene u članu 13 ovog Ugovora, u kom slučaju će se smatrati da je Ugovor raskinut danom stupanja na snagu izmjena uslova. U slučaju ukidanja korisničkog paketa, za koji je zaključen Ugovor, One je obavezan da ponudi Pretplatniku povoljniji ili korisnički paket sličnih karakteristika.  
Član 4.
Pretplatnik ima pravo da kompaniji One izjavi reklamaciju na račun ispostavljen po osnovu pruženih usluga, u roku od 8 dana počev od dana prijema računa. Reklamacija na pristup i kvalitet usluga pretplatnik podnosi nakon utvrđivanja nepravilnosti bez odlaganja. Reklamacije se dostavljaju neposredno u One poslovnicama, u pisanoj formi preko pošte na adresu: Rimski trg 4, Podgorica – služba za naprednu podršku korisnicima, kao i na email adresu:                             reklamacije@1.me
One je obavezan da o reklamaciji odluči u roku od 8 dana počev od dana prijema reklamacije i pretplatniku dostavi pisanu obrazloženu odluku kojom usvaja ili odbija reklamacija.
Do trenutka odluke po reklamaciji, odnosno, do konačne odluke Agencije po žalbi Pretplatnika, One može privremeno obustaviti odlazni saobraćaj Pretplatniku, ukoliko Pretplatnik u roku dospjelosti ne plati nesporni dio računa ili iznos koji odgovara prosječnoj vrijednosti posljednja tri nesporna računa, osim pristupa i korišćenja za pozive u hitnim slučajevima “112” i broja službe za korisnike (1700) .

Ukoliko Pretplatnik ne postupi u smislu prethodnog stava u ostavljenom roku ili nastavi da postupa suprotno odredbama pretplatničkog ugovora ili ukoliko ne postupi po konačnoj odluci Agencije, One ima pravo da trajno isključi pretplatnički broj i prekine s pružanjem svih usluga Pretplatniku.

Ako One odbije reklamaciju ili o istom ne odluči u roku od 8 dana, Pretplatnik ima pravo da u narednom roku od 15 dana podnese žalbu Agenciji za elektronske komunikacije, pri čemu je Agencija dužna da po žalbi odluči u narednom roku od 30 dana.

Račun dospijeva za plaćanje svakog 15-tog u mjesecu za prethodni mjesec. Pretplatnik je dužan da račun plati najkasnije u roku od 8 dana počev od dana dospjeća. 

U slučaju da Pretplatnik ne plati račun u roku od 8 dana počev od dana dospjeća, One je ovlašćen da Pretplatniku obustavi odlazni saobraća (privremeno isključenje), izuzev pristupa i korišćenja broja za pozivanje u hitnim slučajevima „112“ kao i broja 1700 (korisnički centar). Pretplatniku će se ostaviti rok od 60 dana od dana privremenog isključenja da ispuni svoje obaveze. Ukoliko Pretplatnik u ostavljenom roku izvrši svoje obaveze One će ponovo aktivirati odlazni saobraćaj uz obračun odgovarajuće naknade u skladu sa cjenovnikom. Ukoliko Pretplatnik ne plati dospjela potraživanja u narednom roku od 60 dana nakon privremenog isključenja, One ima pravo da trajno isključi pretplatnički broj (trajno isključenje) i prekine sa pružanjem svih usluga Pretplatniku. Za ponovno uključenje broja naplaćuje se posebna naknada po važećem Cjenovniku.

U periodu dok traje privremeno isključenje, One naplaćuje mjesečnu pretplatu, rate za terminalnu opremu i druge dospjele obaveze po tarifnom paketu koji koristi Pretplatnik. U periodu od nastanka duga do trenutka trajnog isključenja One obavješatava pretplatnike o rokovima plaćanja i sankcijama zbog neplaćanja duga putem IVR-a i SMS obavještenja. 

Pretplatnički ugovor se od trenutka trajnog isključenja SIM kartice iz sistema kompanije One, smatra jednostrano raskinutim bez obavještavanja korisnika. Od tog trenutka One ima pravo da od pretplatnika zahtijeva samo plaćanje potraživanja koja su nastala u periodu do raskida Pretplatničkog ugovora kao i nakandu iz člana 11 Opštih uslova. 

One može jednostrano raskinuti ugovorni odnos sa pretplatnikom i deaktivirati dodijeljenu SIM karticu i/ili broj ukoliko -Pretplatnik ili drugo lice sa broja Pretplatnika ponovi uznemiravanje drugih Korisnika ili trećih lica, nakon što je jednom već izvršeno privremeno isključenje, odmah pošto je One saznao za ponavljanje navedene zloupotrebe, 

- vrši narušavanje sigurnosti i integriteta mreže.

Član 5.
Svi Pretplatnici imaju mogućnost da pozivaju jedinstveni evropski broj za pozive u hitnim slučajevima “112” i druge brojeve hitnih službi bez naknade. Podatke o lokaciji pozivaoca One će obezbijediti u skladu sa važećim zakonskim i podzakonskim propisima. Zabranjena je zloupotreba poziva prema navedenim brojevima U slučaju zloupotreba poziva prema navedenim brojevima One može jednostrano raskinuti ugovorni odnos sa Pretplatnikom i deaktivirati dodijeljenu SIM karticu i/ili broj.
Član 6.
One će Pretplatniku omogućiti prenos pretplatničkog broja na drugo lice, pod uslovom da je izmirio sve obaveze prema kompaniji One do dana traženog prenosa. 

One će Pretplatniku omogućiti prenos broja iz druge mobilne telekomunikacione mreže u mrežu One i obratno, u skladu sa podzakonskim aktima koji regulišu predmetnu oblast. 

U slučaju otuđenja ili zloupotrebe terminalne opreme pretplatnika, operator je dužan da na zahtjev Pretplatnika onemogući korišćenje te opreme u svojoj mreži, u skladu sa tehničkim mogućnostima.
Član 7.
Prilikom izbora terminalne opreme Pretplatnik mora voditi računa da One svoje usluge nudi preko interfejsa koji je opisan na korporativnom sajtu. One je u obavezi da sve promjene vezane za interfejs redovno ažurira na korporativnom sajtu.
Telekomunikaciona terminalna i radio oprema koju One nudi Pretplatnicima kao i pretplatnikova terminalna i radio oprema mora da posjeduje tehničke karakteristike i ispunjava uslove utvrđene važećim propisom o stavljanju ovakve opreme na tržište Crne Gore. One će omogućiti pretplatniku priključenje  telekomunikacione terminalne opreme na svoju mrežu najkasnije u roku od 15 dana. One predaje terminalne opreme korisniku uz odgovarajuće upustvo o načinu korišćenja  i podatke o tehničkim karaktriestikama, sve na crnogorskom jeziku.

One ima pravo da terminalnu opremu iz svoje ponude posebno konfiguriše, podešava i testira za korišćenje u svojoj elektronskoj mreži te obilježi svojim zaštitnim znakom (žigom), One će nakon isteka ili prijevremenog raskida pretplatničkog ugovora, na zahtjev pretplatnika bez naknade omogućiti korišćenje terminalne opreme u drugim mrežama.
Član 8.
U slučajevima kada je to potrebno zbog dogradnje, redovnog održavanja, otklanjanja smetnji i kvarova, uvođenja novih servisa, nadogradnje softvera ili hardvera potrebnog za rad mreže, One ima pravo da bez saglasnosti Pretplatnika privremeno ograniči, onemogući odnosno prekine pristup svojim uslugama, uz uslov da je preko sredstava javnog informisanja najmanje jedan dan ranije obavijestio Pretplatnika o tome. One će o ograničenju odnosno prekidu pristupa uslugama dužem od 6 sati neposredno obavijestiti korisnika na odgovarajući način.  

Ograničenje, odnosno prekid iz prethodnog stava može trajati do završetka radova, odnosno otklanjanja smetnji usljed kojih je došlo do ograničenja korišćenja usluga.

U slučaju ograničenja odnosno prekida usluga iz stava 1, operator je dužan da pretplatniku umanji mjesečnu pretplatu srazmjerno trajanju ograničenja odnosno prekida usluge u skladu sa članom 9.
One zadržava pravo da zbog otklanjanja kvarova, državanja i izgradnje ili preopterećenja svoje javne komunikacione mreže privremeno delimično ili potpuno obustavi ili smanji kvalitet svojih usluga.

One obezbjeđuje 24h/7 dana nadzor nad svim elementima, kapacitetima i performansama svoje mreze, kao i servisima koje nudi korisnicima. Promjene u funkcionisanju/kvalitetu imaju za posljedicu mjere redovnog i vanrednog odrzavanja kroz  automatske korekcije (automatizovano prerutiranje saobracaja u slucaju zagusenja ili prekida linkova) ili manuelne korekcije (radovi ekspertskih timova za odrzavanje). One  ne vrši filtriranje/ prioritetizaciju bilo kog saobraćaja za korisnike interneta.
U slučaju degaradacije i zagušenja, One obezbjeđuje prioritet po servisima: govorni servis, internet.
One ne snosi odgovornost za kvalitet i sadržaj roba i usluga koje druga lica (pravna ili fizička)  pružaju posredstvom komunikacione mreže One. One je odgovoran za kvalitet veze svoje komunikacione mreže. One je dužan da drugo lice ugovorom obaveže da date usluge može pružati  korisniku isključivo po zahtjevu  korisnika i po prethodnom dobijanju  njegove saglasnosti. Troškovi korišćenja usluga drugih  lica (pravna ili fizička)  posredstvom komunikacione mreže One fakturišu se putem računa kompanije One. One je dužan da u slučaju prigovora korisnika po osnovu iznosa računa  za usluge iz prethodnog stava, zatim kvaliteta i sadržaja tih usluga, omogući korisniku nesmetano korišćenje svojih komunikacionih usluga koje su obezbijeđene saglasno ovom ugovoru i Opštim uslovima. One će prilikom donošenja odluke po predmetnom prigovoru tražiti od pružaoca tih usluga detaljan izvještaj u vezi usluge na koje se odnosi dati prigovor. One će svoje usluge obezbijediti  saglasno  prethodnom stavu ukoliko je korisnik platio nesporni dio računa ili iznos koji odgovara prosječnoj vrijednosti posljednja tri mjesečna računa.
Član 9.
One će pretplatniku ponuditi sljedeće parametre kvaliteta usluge:

- Vrijeme odziva službe za korisnike kompanije One (1700) je 60/40, što znači da će služba za korisnike kompanije One na 60% poziva odgovoriti u prvih 20 sekundi,

- 24/7 pristup informacijama o telefonskim brojevima svojih Pretplatnika pozivom na  broj 1189,
- prijavu smetnji i tehničku podršku 24/7 za usluge u mobilnoj mreži,

-učestalost raskinutih veza na nivou mreže  <1% GSM; <1% WCDMA

-učestalost neuspješmih sms  poruka poslatih sa mobilnog uređaja I isporučenih na mobilni uređaj u mreži ˂3%

-vrijeme prenosa 95% sms  poruka poslatih sa mobilnog uređaja I isporučenih na mobilni uređaj u mreži <10 sekundi

-učestalost neuspješnih mms poruka < 50 %

-vrijeme prenosa mms poruke <2 minuta WCDMA, <3minuta GSM

-učestalost neuspješnih uspostavljenih poziva u mreži < 1.5%

- vrijeme odziva službe za korisnike  < 60s

- % odgovorenih poziva u roku do 20 sekundi 60%

- vrijeme odziva službe za davanje informacija o telefonskom imeniku < 60s

- % odgovorenih poziva u roku do 20 sekundi 60 %
- vrijeme uspostavljanja poziva 

- prosječno vrijeme za sve nacionalne pozive – 6.0s
- vrijeme unutar koga je uspostavljeno 95% svih nacionalnih poziva – 6.0s
- prosječno vrijeme za sve međunarodne pozive – 10.0s
- vrijeme unutar koga je uspostavljeno 95% svih međunarodnih poziva – 10.0s
U One poslovnicama Pretplatnik može podnijeti razne zahtjeve, dobiti informacije o uslugama i prijaviti smetnje u okviru radnog vremena poslovnice.

Ako zbog tehničke smetnje i/ili smanjenja kvaliteta usluge u djelokrugu odgovornosti kompanije One, Pretplatniku nije bio omogućen pristup ili korištenje mobilnih usluga kompanije One, mjesečna naknada će biti umanjena i to srazmjerno broju dana trajanja smetnje kompenzacijom dugovanja po narednom računu u mjeri koja odgovara proporcionalnom smanjenju mjesečne pretplate za evidentirani broj dana u kojima servis nije funkcionisao.
Za slučaj iz prethodnog stava, Pretplatnik je dužan da obavijesti One o okolnostima koje mogu biti osnov za odgovornost kompanije One, odmah po saznanju za iste, ali najkasnije u roku od 8 dana od dana kada je utvrdio da su takve okolnosti postojale, u pisanoj formi. One je obavezan da po zahtjevu Pretplatnika za naknadu štete odgovori u roku od 15 dana.

One ne garantuje pokrivenost signalom na cijeloj teritoriji Crne Gore kao ni kvalitet i sigurnost usluga u drugim mrežama odnosno ne garantuje dostupnost usluga u neprekidnom trajanju u svako vrijeme i na svakom mjestu. 

One u svakom slučaju neće odgovarati za  štetu nastalu usled objektivnih uzroka koji se nisu mogli predvidjeti niti izbjeći niti ukloniti (viša sila) i na koje One nije mogao uticati, uklkučujući i smetnje koje su nastala van mreže One, kao i ukoliko Pretplatnik ne ispuni svoju obavezu obavještavanja u roku iz stava 4 ovoga člana. 

Zbog karateristika tehnologije koja se koristi za pružanje usluge širokopojasnog pristupa interneta One ne garantuje dostizanje maksimalne brzine interneta za tu tehnologiju. Ostvarena brzina širokopojasnog interneta zavisi od tehnoogije koju operator nudi, izbora terminalne opreme, broja korisnika koji dijele resurse bazne stanice, kao i uslova za prostiranje signala (nesmetana optička vidljivost, blizina bazne stanice i vremenski uslovi).
Za prijavu smetnji i prekida u pružanju elektronskih komunikacionih usluga, korisnici mogu pozvati besplatni kratki broj 12769. 
Član 10.
Pretplatnik ne smije koristiti dobijenu SIM karticu i druge elektronske uređaje pribavljene od kompanije One za dalju prodaju, vršiti preprodaju elektronskih komunikacionih usluga kompanije One, pružati bilo koju drugu vrstu elektronskih komunikacionih usluga ili servisa trećim licima, uznemiravati ili na drugi način povređivati prava drugih korisnika kompanije One, kao i vršiti bilo koju drugu aktivnost koja se prema odredbama zakona, Opštih uslova i dobrih običaja može smatrati zloupotrebom prava stečenih na osnovu ovog Ugovora. 
Član 11.
Pretplatnik može zahtijevati da se njegovi lični podaci i broj ne unose u javni imenik. Ukoliko takav zahtjev Pretplatnik nije istakao u pisanoj formi prilikom zaključenja ugovora ili kasnije, smatraće se da je dao svoj pristanak za unošenje svojih ličnih podataka i broja u javni imenik. Pravna lica ne mogu tražiti zabranu unošenja onih podataka u javni imenik koji služe za njihovu identifikaciju i komunikaciju, osim organa nadležnih za poslove odbrane i bezbjednosti.
One garantuje tajnost ličnih podataka Korisnika i tajnost sadržine saobraćaja u okviru javne elektronske komunikacione mreže One, u skladu sa važećim zakonima. 

One prikuplja, obrađuje i čuva podatke o korisnicima, podatke o obavljenim komuninkacijama korisnika, podatke o potrošnji i finansijskom zaduženju kao i druge podatke koji su neophodni radi obračuna i izrade računa, naplate usluga, oglašavanje i prodaju sopstvenih usluga, pružanje usluga sa dodatom vrijednošću ili koji se zadržavaju u skladu sa odredbama Zakona o elektronskim komunikacijama. Obrada i čuvanje podataka o korisnicima vrši se u rokovima utvrđenim zakonom. 

U cilju obezbjeđenja integriteta mreže i zaštite sigurnosti mreže i usuga One će preduzimati sve raspoložive tehničke i organizacione mjere a naročito:

- Obezbijediće da obradu podataka o korisnicima vrše zaposleni i druga lica koja za potrebe kompanije One obavljaju poslove izdavanja računa, upravljanja mrežnim saobraćajem, odgovaranja na pitanja i reklamacije korisnika, otkrivanja prevara, zaštite korisnika od zloupotreba, kao i druge poslove  u mjeri neophodnoj za obavljanje navedenih aktivnosti.

- preduzimaće mjere kojima se štite preneseni ili sačuvani podaci od uništenja, gubitka ili izmjene kao i neovlašćenog ili nezakonitog čuvanja, obrade, pristupa ili otkrivanja.

- obezbjeđiće primjenu sigurnosne politike i garantovati tajnost ličnih podataka korisnika, sadržine i drugih podataka o saobraćaju, kao i tajnost podataka o lokaciji u javnoj komunikacionoj mreži One u skladu sa važećim propisima.

Operator će obavijestiti Pretplatnike ako povreda ličnih podataka može štetno uticati na lične podatke ili privatnost korisnika. 
U slučaju uznemiravanja drugih korisnika i narušavanja intgritet i sigurnosti mreže One ima pravo da odmah, bez prethodne najave, privremeno isključi broj, deaktivira SIM karticu i/ili na drugi način prekine sa pružanjem usluga pretplatniku . 

Član 12.
Ovlašćeno lice Pretplatnika svojim potpisom i pečatom potvrdjuje da su svi Krajnji korisnici zbirnog računa Pretplatnika radno angažovani (zaposleni ili na drugi način ugovorno angažovani) kod Pretplatnika.

U slučaju da, tokom trajanja ovog ugovora, dođe do izmjene lica koja će koristiti određene korisničke brojeve, izmjena u pogledu broja krajnjih korisnika, promjene adrese Pretplatnika, lica ovlašćenih za zastupanje, vrste usluga, kao i drugih izmjena, ovlašćeno lice Pretplatnika će o tome obavjestiti One i izmjene potvrditi potpisivanjem zahtjeva za pretplatu. Nepoštovanje ove obaveze ili davanje netačnih podataka o krajnjim korisnicima predstavlja razlog za momentalni raskid ovog ugovora i pretplatničkih ugovora na koje se ovaj ugovor odnosi od strane kompanije One i obavezu plaćanja naknade.
Pretplatnik je obavezan da plaća mjesečne račune, po važećem cjenovniku kompanije One za tarifne pakete koje je Pretplatnik izabrao, a sve putem zbirnog računa koji će One ispostavljati Pretplatniku.

Pretplatnik je obavezan da odredi posebnu osobu za kontakt, koja će, u direktnom kontaktu ili putem telefona biti na raspolaganju kompaniji One.

Pretplatnik ovim ugovorom garantuje da će svi Krajnji korisnici sa zbirnog računa, za koje je preuzeo obavezu plaćanja dijela ili cjelokupnog računa, redovno izmirivati dospjele obaveze, a da će u slučaju spora po ovom osnovu biti pojedinačno odgovorni prema kompaniji One dok će sa druge strane One obezbijediti posebnu osobu za kontakt sa Pretplatnikom i Krajnjim korisnicima, kao i poslovni korisnički servis 1700 koji će biti na raspolaganju Pretplatniku 24 časa dnevno.

.  

Pretplatnik neće polagati bilo kakvo pravo, niti imati bilo kakav novčani ili drugi zahtjev u odnosu na One ili Krajnjeg korisnika za slučaj da Krajnji korisnik dobije – osvoji nagradu po osnovu pretplatničkog broja u vezi koga Pretplatnik ima status ugovarača u odnosu na kompaniju Onu.

Samo Pretplatnik, kao nosilac grupe, može podnijeti zahtjev za isključenje Krajnjeg korisnika iz Zatvorene grupe korisnika u kom slučaju će Krajnjem korisniku biti omogućeno dalje korišćenje usluga kompanije One, prema uslovima koje ispunjava u tom trenutku. 

Krajnji korisnik je samom činjenicom da se njegov broj vodi na zbirnom računu Pretplatnika, prenio na istog dio svojih prava, a naročito da može zaključiti Ugovor o pretplatničkom odnosu sa kompanijom One, otkazati korišćenje ili zahtijevati promjenu uslova pretplate usluga definisanih ovim Ugovorom. 

Pretplatnik može otkazati korišćenje usluga po ovom ugovoru za Krajnjeg korisnika bez njegove prethodne saglasnosti a najkasnije u roku od 8 dana od dana podnošenja zahtjeva kompaniji One. O tome je dužan blagovremeno obavijestiti Krajnjeg korisnika a međusobne nesporazume povodom toga rješavaće interno, nezavisno od ovog ugovora. 

Pretplatnik je u potpunosti odgovoran za upoznavanje Krajnjih korisnika sa njihovim pravima i obavezama, shodno odredbama ovog ugovora, i prihvata da će svi pojedinačni zahtjevi Krajnjih korisnika biti upućeni kompaniji One isključivo preko ovlašćenog lica Pretplatnika.

One organizuje kvizove, nagradne igre i druge igre na sreću čiji učesnici i potencijalni dobitnici nagrada će biti isključivo Krajnji korisnici usluga (fizička lica) koji korišćenje usluga kompanije One ostvaruju preko Pretplatnika, koji putem potpisivanja ovog ugovora daje neopozivu saglasnost da učesnici i potencijalni dobitnici nagradne igre budu isključivo Krajnji korisnici, bez obzira da li imaju i koliki je njihov udeo u plaćanju računa za pretplatničke brojeve pod ovim ugovorom. 

Plaćanje od strane Pretplatnika i Krajnjih korisnika vrši se na osnovu računa koje će One ispostavljati svakom od njih u skladu sa Opštim uslovima kompanije One.

Ispunjenje obaveza plaćanja računa od strane Pretplatnika i Krajnjeg korisnika u slučaju primjene Razdvajanja računa posmatraće se kumulativno, tj. posledice neplaćanja u skladu sa opštim uslovima nastupiće za slučaj da bilo koji račun (na ime Pretplatnika ili Krajnjeg korisnika) ne bude plaćen blagovremeno. 

U slucaju neplaćanja dijela računa, bilo od strane Pretplatnika ili Krjanjeg korisnika, predmetni broj ce biti isključen u skladu sa Opštim uslovima kompanije One, a postupak naplate duga biće pokrenut prema Pretplaniku ili Krajnjem korisniku, u zavisnosti od toga ko nije izmirio dospjelu obavezu o roku.

Pretplatnički ugovori u vezi svakog pojedinačnog broja Pretplatnika uključenog u režim ovog Ugovora (navedenog u pisanom Zahtjevu Pretplatnika) su sastavni dio ovog Ugovora i primjenjivaće se u svemu što nije u suprotnosti sa ovim Ugovorom.

Član 13.
Pretplatnički ugovor može da se zaključi na određeno i neodređeno vrijeme. Ukoliko se Ugovor zaključuje sa minimalnim priodom trajanja od 12/24 mjeseci,  Pretplatnik uz ovaj ugovor potpisuje i „Ponudu“ koja čini njegov sastavni dio.

U slučaju raskida ugovora prije isteka minimalnog trajanja pretplatnik je obavezan da plati kompaniji One mjesečne nakande za preostali period na koji je ugovor zaključen ili ostvarene popuste na uređaje, opremu i usluge ukoliko je to povoljnije za pretplatnika. Ukoliko One ne ispuni svoje ugovorene obaveze odnosno u situaciijama navedenim u članu 3 stav 3 ovoga ugovora pretplatnik nije dužan da plati navedenu nakandu. Uslovi koji se odnose na sadržinu popusta i naknade koje se plaćaju usled prijevremenog raskida, preciznije su određene posebnim dokumentom („Biznis ponudom“). Sadržina Ponude koju svojim potpisom potvrdi Pretplatnik obavezujuća je za ugovorne strane isto kao i odredbe ovoga Ugovora za sve vijeme minimalnog peiroda trajanja. Po isteku minimalnog perioda trajanja ugovora Pretplatnik će nastaviti sa korišćenjem usluga po ovom Ugovoru kao ugovoru na neodređeno vrijeme ukoliko ne bude drugačije dogovoreno. 
Član 14.
Ugovorne strane mogu jednostrano raskinuti ovaj Ugovor u svako vrijeme, pisanim putem, uz istovremenu obavezu Pretplatnika da kompaniji One plati naknadu za sve do tada korišćene usluge elektronskih komunikacija u sklaldu sa članom 13.

One može raskinuti ovaj Ugovor i usled neplaćanja dospjelih obaveza od strane Pretplatnika na način kako je utvrđeno ovim Ugovorom, kao i usljed kršenja drugih obaveza Pretplatnika na način kako je to predviđeno zakonom i Opštim uslovima, uz obavezu Pretplatnika da plati kompaniji One potraživanja koja su nastala u periodu do raskida Ugovora, uključujući i naknade u visini popusta na uređaje, opremu  i usluge.
Za sve sporove između Pretplatnika i kompanije One, koje ugovorne strane ne uspiju da riješe mirnim putem, nadležan je Privredni sud Crne Gore. 
Ovaj Ugovor zaključen je u 2 istovjetna primjerka, za kompaniju One 1 i za Pretplatnika 1 primjerak.
Za ONE CRNA GORA DOO




PRETPLATNIK 
______________________




______________________________
PAGE  

